康熙字典:《丑集下》《大字部》 ·奕 ·康熙筆画:9 ·部外筆画:6《唐韻》羊益切《集韻》《韻會》《正韻》夷益切,音亦。大也。《詩·大雅》奕奕梁山,維禹甸之。 又次序也。《詩·商頌》萬舞有奕。 又美也。《詩·魯頌》新廟奕奕。《揚子·方言》奕僷,容也。自關以西,凡美容謂之奕,或謂之僷。 又《爾雅·釋訓》奕奕,憂也。《詩·小雅》未見君子,憂心奕奕。 又《增韻》奕葉,累世也。舄奕,蟬聮不絕也。《班固·典引》發祥流慶,舄奕乎千載。 又圍碁曰奕。奕者,落奕之義。《孟子》奕秋,通國之善奕者也。 又遊奕,神名。《翰府名談》堯咨泊三山磯,有叟曰:午日午後,舟行必覆。堯咨聽其言,是日行舟者盡溺。復見前叟,曰:某江之遊奕將也。公位極人臣,故奉告。 又《雲笈七籤》四梵天元始曰常融天,玉降天,梵度天,賈奕天。《註》賈奕,酉陽雜俎作覆奕。 又《韻補》叶於略切,音約。《詩·小雅》憂心奕奕。叶上柏下懌,柏音博,懌音藥。按《說文》奕在亣部,从大,《六書統》攺大作廾,《字彙》分見,自應以《說文》爲正。弈、、。
说文解字:《卷十》《大部》 ·奕大也。从亣亦聲。《詩》曰:“奕奕梁山。”羊益切
含有“奕”的词语:
含有“奕”的成语: